L 62/40
BG
Официален вестник на Европейския съюз
27.2.2023 г.
Фигура 9-2 Изпитване на система за преграждане над облегалката на седалката
2.2.1.
Ако на облегалката на седалката е монтирана облегалка за глава, изпитването трябва да се проведе с облегалка за глава, която е поставена в най-високото си положение, ако е регулируема.
3.
Динамично изпитване на облегалките на седалките и на системите за преграждане, използвани като системи за задържане на багаж
3.1.
Каросерията на лекия пътнически автомобил се закрепва здраво за изпитвателна шейна, като това закрепване не трябва да води като резултат до усилване на облегалките на седалките и на системата за преграждане.
След инсталирането на изпитвателните блокове, както е описано в точка 2.1 или 2.2, каросерията на лекия пътнически автомобил трябва да понесе такова отрицателно ускорение или, по избор на заявителя, положително ускорение, че кривата да остава в границите на защрихованата площ на графиката от допълнението на приложение 9 и общата промяна на скоростта ΔV да бъде 50 + 0/–2 km/h.
Със съгласието на производителя гореописаната област (коридор) за изпитвателен импулс може да бъде използвана като алтернатива с цел провеждане на изпитването за здравината на седалката съгласно точка 6.3.1 от настоящото правило.